Public procurement notice: Contract Notice
Published: 2022-12-13
Buyer: Kanta-Hämeen sairaanhoitopiirin kuntayhtymä
Country: FI
Contract type: Services
Procedure: Restricted procedure
CPV classification: 85100000: Health services
Estimated value: 2500000 EUR
Submission deadline: 2027-12-08

Technical requirements: Palveluntuottajarekisterissä hankinnan kohteena ovat psykoterapiapalvelut Kanta-Hämeen sairaanhoitopiirille ja Kanta-Hämeen hyvinvointialueelle.
Kyseessä on hankintalain liitteen E mukaisena sosiaali- ja terveyspalveluhankintana. Hankintaan sovelletaan hankintalain 12 luvun säännöksiä ja 3 §:n mukaisia hankintojen yleisiä periaatteita. Hankinta toteutetaan joustavana sähköisenä palveluntuottajarekisterinä, (jatkossa palveluntuottajarekisteri), joka tarkoittaa hankintayksikön suunnittelemaa ja kuvaamaa hankintalain periaatteiden mukaista menettelyä hankinnan kohteena olevien palveluiden hankkimiseen. Palveluntuottajarekisteri ja siihen perustuvat sopimukset siirtyvät kokonaisuudessaan Kanta-Hämeen hyvinvointialueelle 1.1.2023 lähtien.
Hankinnan kohde ja ehdot sekä palveluntuottajarekisterin voimassaolo on kuvattu tarkemmin liitteessä Palveluntuottajarekisterin periaatteet.
Hankintayksikkö toteuttaa jatkossa hankinnan kohteena olevien palveluiden kilpailutuksia palveluntuottajarekisterissä tarpeensa mukaan. Hyvinvointialue pidättää oikeuden palvelujen järjestämiseen myös muiden hyvinvointialueesta annetun lain (611/2021) 9 §:n tarkoittamien järjestämistapojen ja palvelusetelin avulla.  Palveluntuottajarekisterin perustaminen ei rajoita hankintayksikön mahdollisuutta hankkia sen kohteena olevia palveluita hankintalain 110 §:n mukaisesti asiakaskohtaisena suorahankintana silloin kun asiakaskohtainen tarve edellyttää suorahankintaa ja suorahankinnan edellytykset ovat käsillä.
Päästäkseen mukaan tarjouskilpailuihin palveluntuottajan on tehtävä osallistumishakemus siihen palveluntuottajarekisterin luokkaan, johon tarjous halutaan tehdä. Osallistumishakemus tehdään vastaamalla tähän osallistumispyyntöön. Tarjouspyynnön saavat ja tarjouksen voivat jättää ainoastaan tiettyyn palveluntuottajarekisterin luokkaan hyväksytyt palveluntuottajat. Osallistumispyynnön tekeminen ei sido jättämään tarjousta.
Hankintayksikkö varaa palveluntuottajarekisterin perustamisvaiheessa 16.1.2023 klo 23:59 mennessä saapuneiden osallistumishakemusten käsittelyyn 30 työpäivää. Ensimmäiset hankintajärjestelmän sisäiset tarjouspyynnöt lähetetään, kun ainakin kaikki asetettuun määräaikaan mennessä saapuneet hakemukset on käsitelty.
Perustamisvaiheen jälkeen tilaaja käsittelee osallistumishakemukset 10 työpäivän kuluessa osallistumishakemuksen vastaanottamisesta tai, jos hakemus saapuu järjestelmän ollessa suljettuna, rekisterin uudelleen avaamisesta. Tilaaja voi pidentää määräaikaa 15 työpäivään perustellusta syystä.
Tilaaja voi tilapäisesti sulkea palveluntuottajarekisterin milloin tahansa palveluntuottajarekisterin keston aikana. Palveluntuottajarekisterin ollessa suljettuna yksittäisiä tarjouspyyntöjä rekisterin sisällä ei lähetetä. Tilaaja ilmoittaa palveluntuottajarekisterin sulkemisesta tiedotteella palveluntuottajarekisterissä.
Hankinnan kohteena luokassa 1 ovat lasten psykoterapiapalvelut. Luokassa 1 palvelun asiakkaina ovat 0 – 12 vuotiaat lapset.
Psykoterapia on vuorovaikutuksellinen hoito- ja kuntoutusmuoto, joka perustuu riittävästi tutkittuun teoreettiseen tietoon ja näyttöön perustuvaan psykologiseen tietämykseen. Psykoterapian tarkoituksena on edistää kuntoutujan psyykkistä toimintakykyä sekä työ- ja opiskelukykyä. Psykoterapia auttaa ymmärtämään sekä ihmisen normaalia kehitystä että psyykkisten häiriöiden eri muotoja ja sen kautta autetaan henkilöitä, joilla on mielenterveyden häiriöitä tai psyykkisiä ongelmia. Psykoterapia on ammatillista toimintaa, jota ohjaavat asiakas- ja potilastyötä ohjaavat lait, asetukset ja ammattikäytännöt sekä eettiset periaatteet. Hankinnan kohteena ovat erilaisiin psykoterapiasuuntauksiin perustuvat palvelut, jotka perustuvat tieteellisesti tutkittuun yhtenäiseen psykologiseen teoriaan. Psykoterapia voi toteutua myös eläinavusteisena tai taideterapian keinoin.
Palveluita voidaan järjestää yksilöpalveluna sekä ryhmämuotoisesti. Palvelut perustuvat asiakkaan hoito- tai kuntoutussuunnitelmaan tai muuhun vastaavaan suunnitelmaan ja hankintayksikön tilaukseen.  Palveluun kuuluu tarvittaessa yhteistyö hankintayksikön sekä palvelukohtaisesti tarkemmin määritellyssä laajuudessa asiakkaan verkostojen, asiakkaan muiden palvelunantajien ja sidosryhmien sekä tarvittaessa asiakkaan omaisten ja läheisten kanssa. Palveluun voi sisältyä myös osallistumista asiakas- tai asiakasryhmäkohtaiseen monialaisen työhön.
Palveluita voidaan toteuttaa palveluntuottajan tai hankintayksikön tiloissa, etävastaanottona tai asiakkaan omassa toimintaympäristössä, kuten kotona, koulussa, osastolla tai työpaikalalla tarkemmin hankinnan kohteen kuvauksessa määritellyllä tavalla.
Palvelut toteutuvat pääosin Kanta-Hämeen hyvinvointialueen alueella ja sen rajakuntien alueella. Palveluita voidaan toteuttaa myös muualla Manner-Suomessa, jos hankintayksikön asiakkaiden tarve näin edellyttää.
Palveluntuottajarekisterin kohteena olevien palveluiden tarkempi sisältö, palveluntuottajan tehtävät ja vastuut sekä palvelua toteuttavien työntekijöiden koulutusvaatimukset ja muut ehdot määritellään tarkemmin kussakin palveluntuottajarekisterin sisäisen kilpailutuksen tarjouspyynnössä ja sen palvelukuvaus-liitteissä.
Palveluntuottajarekisterin kohde ja toiminta on kuvattu liitteessä PALVELUNTUOTTAJAREKISTERIN PERIAATTEET.


Award value: 2500000